**ΕΙΣΑΓΩΓΗ ΣΤΗΝ ΚΛΙΝΙΚΗ ΝΕΥΡΟΑΝΟΣΟΛΟΓΙΑ**

Τα νευροανοσολογικά νοσήματα αποτελούν σημαντικό μέρος των νοσημάτων που νοσηλεύουμε στην κλινική. Η ανοσολογική θεραπευτική αποτελεί έναν ταχύτατα αναπτυσσόμενο κλάδο, η κατανόηση του οποίου απαιτεί ένα καλά θεμελιωμένο υπόβαθρο γνώσεων. Σκοπό του προτεινομένου κατ’ επιλογήν μαθήματος είναι:

1. Η κατανόηση των βασικών ανοσολογικών μηχανισμών που σχετίζονται με την παθογένεση των μείζονων νοσημάτων της νευροανοσολογίας (ΣΚΠ, ανοσολογικές νευροπάθειες, μυασθένεια gravis, παρανεοπλασματικά νοσήματα, φλεγμονώδεις μυοπάθειες).
2. Η ενσωμάτωση των γνώσεων αυτών στην διδασκαλία της θεραπευτικής. Σημαντικό μέρος της ανοσολογικής θεραπευτικής ξεκινά από την νευρολογία, όπως χρήσις ορισμένων μονoκλωνικών αντισωμάτων (natalizumab) ή νέες κατηγορίες φαρμάκων (S1P Receptor agonists). Υφίσταται μεταφορά θεραπειών από την αιματολογία (rituximab, alemtuzumab) ή από ρευματολογία και ογκολογία (χρήσις κυτταροστατικών, PLX).
3. Η επικαιροποίηση περαιτέρω των μαθημάτων αυτών απαιτεί : α) ενσωμάτωση στη διδακτέα ύλη των νεότερων δεδομένων αυτοάνοσων εγκεφαλίτιδων εξ εξωκυτταρίων αντιγόνων , β) ανάπτυξη του ρόλου των αντιγόνων των περισφίγξεων Ranvier στις αυτοάνοσες εγκεφαλίτιδες και πολυνευροπάθειες.

Η διδασκαλία και προσέγγιση των ανωτέρω θεμάτων, που αποτελούν μεγάλο τμήμα της καθημερινής πρακτικής στη νευρολογική κλινική, συμβάλλει στη σύνδεση της νευρολογίας με το βασικό κορμό της εσωτερικής παθολογίας, ενώ αξιοποιείται ταυτόχρονα η γνώσις και εμπειρία μελών του ΔΕΠ που ασκούν το γνωστικό αυτό αντικείμενο.

Ενότητες

1. Εισαγωγή (ο ρόλος των αντισωμάτων στο νευρολογικό νοσημα).
2. Εισαγωγή (ο ρόλος των T cell στο νευρολογικό νοσημα).
3. Ανοσολογικές νευροπάθειες (νοσήματα εξ αυτοαντισωμάτων [anti-MAG, anti-GM1, anti-GQ1b, anti-GD1a, anti-Sulfatide, anti-GD1B, anti-SGPG]).
4. GBS και CIDP.
5. ΣΚΠ παθογένεια.
6. ΣΚΠ εισαγωγή στη θεραπευτική.
7. Παρανεοπλασματικά σύνδρομα
8. Αυτοάνοσες εγκεφαλίτιδες.
9. Μυασθένεια Gravis.
10. Αυτοάνοσες μυοπάθειες.
11. Ο ρόλος των κυτοκινών στο νευρολογικό νοσημα.
12. Εισαγωγή στη θεραπευτική: DMT νοσοτροποποιητικές θεραπείες.
13. Εισαγωγή στη θεραπευτική: ανοσοκατασταλτικοί παράγοντες, μονοκλωνικα αντισωματα , θεραπευτικοί αλγόριθμοι.

Στην διδασκαλία του μαθήματος περιλαμβάνονται και επισκέψεις στο εργαστήριο προς κατανόηση βασικών τεχνικών [ανοσοφθορισμός,ELISA,Western blot, cell culture]